Source: http://www.porada.sk/t218822-a-co-na-to-uctovnici.html
Timestamp: 2018-04-22 12:34:42+00:00
Document Index: 1723973

Matched Legal Cases: ['§ 2', '§ 3', '§ 2', '§ 53', '§ 3', '§ 29', '§ 37', '§ 2', '§ 70', '§ 3', '§ 29']

A čo na to účtovníci?
vyberám z pripomienok v mpk (pridané na poslednú chvíľu 17.06.2013) - slovenskej komory daňových poradcov k novele zákona č. 78/1992 - o daňových poradcoch a skdp:
... Za § 2 navrhujeme vložiť nové znenie § 3 takto:
(1) Daňovým poradenstvom je podnikanie2) , ktorého predmetom je poskytovanie poradenských služieb vo veciach daní, odvodov a poplatkov (ďalej len „daň“), ako aj v iných veciach, ktoré s daňami súvisia.
(2) Daňové poradenstvo podľa odseku 1 zahŕňa najmä:
a) poradenstvo pri vypracovaní a vypracovanie priznaní, hlásení, výkazov a prehľadov k daniam,2a)
b) poradenstvo pri zisťovaní základu dane a dane a pri plánovaní daní,2a)
c) poskytovanie stanovísk a vysvetlení pre klientov k aplikácii právnych predpisov v oblasti daní,
f) poradenstvo pri vypracovaní a vypracovanie žiadostí o záväzné stanovisko podľa osobitného predpisu,2b)
g) zastupovanie klienta v konaní3) pred orgánmi verejnej moci.“.
Poznámky pod čiarou č. 2, 2a), 2b) a 3) znejú:
„2) § 2 ods. 1 zákona č. 513/1991 Zb. Obchodný zákonník v znení neskorších predpisov.
2a) Nariadenie Európskeho parlamentu a Rady (ES) č. 451/2008 z 23. apríla 2008, ktorým sa zavádza nová štatistická klasifikácia produktov podľa činnosti (CPA) a ktorým sa zrušuje Nariadenie Rady (EHS) č. 3693/93.
2b) § 53a až 53c zákona č. 563/2009 Z. z. o správe daní (daňový poriadok) a o zmene a doplnení niektorých zákonov v znení zákona č...../2013 Z. z.
3) Napríklad zákon č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov.“.
V novom znení § 3 v odseku 1 sa navrhuje všeobecná definícia daňového poradenstva. Daňovým poradenstvom je podnikanie, t.j. činnosť vykonávaná sústavne, samostatne, vo vlastnom mene a na vlastnú zodpovednosť, za účelom dosahovania zisku. Predmetom tejto činnosti je poskytovanie poradenských služieb vo veciach daní, odvodov a poplatkov a iných povinných platieb, ako aj v iných veciach, ktoré
s daňami súvisia. Definovanie daňového poradenstva ako podnikania teda vylučuje z tejto definície svojpomocné riešenie daňových problémov pre vlastnú potrebu, zostavovanie daňových priznaní pre seba alebo bezodplatne pre blízke osoby, zostavovanie priznaní a riešenie daňových záležitostí zamestnancom pre zamestnávateľa a podobne.
Odsek 2 obsahuje neúplný výpočet niektorých činností, ktoré sa považujú za daňové poradenstvo, ak sú splnené všeobecné definičné znaky daňového poradenstva podľa odseku 1.
Výpočet týchto činností v rámci daňového poradenstva vychádza najmä z vymedzenia činností Nariadením Európskeho parlamentu a Rady (ES) č. 451/2008 z 23. apríla 2008, ktorým sa zavádza nová štatistická klasifikácia produktov podľa činnosti (CPA) a ktorým sa zrušuje Nariadenie Rady (EHS) č. 3693/93, ako aj z ustanovení zákona č. 563/2009 Z. z. o správe daní (daňového poriadku) a o zmene a doplnení niektorých zákonov v znení neskorších predpisov.
Navrhujeme nové znenie § 29 :
(1) Ak daňové poradenstvo vykonáva za odplatu fyzická osoba alebo právnická osoba, ktorá nemá osvedčenie na výkon tejto činnosti, považuje sa to za správny delikt a daňový úrad 8) jej uloží pokutu
a) od 100 eur do 10 000 eur, ak ide o fyzickú osobu,
b) od 1 000 eur do 50 000 eur, ak ide o právnickú osobu.
(2) Na účely preverenia skutočností podľa odseku 1 je daňový úrad oprávnený vykonať miestne zisťovanie.8a)
(3) Na konanie o uložení pokuty sa použijú ustanovenia osobitného predpisu.3) Nezaplatená pokuta po lehote splatnosti sa vymáha rovnako ako daňový nedoplatok.8b)
(4) Pokuta je príjmom štátneho rozpočtu Slovenskej republiky.“.
Poznámky pod čiarou k odkazom 8a) a 8b) znejú:
„8a) § 37 a nasl. zákona č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov.
8b) § 2 písm. f) zákona č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov.“.
Upresňujú sa oprávnenia daňového úradu v oblasti ukladania sankcií za porušenie zákona pri zistení neoprávneného podnikania v oblasti daňového poradenstva bez príslušného oprávnenia (osvedčenia na výkon činnosti daňového poradcu).
Ak daňové poradenstvo vykonáva za odplatu fyzická osoba alebo právnická osoba, ktorá nemá osvedčenie na výkon tejto činnosti, daňový úrad jej uloží pokutu vo výške ustanovenej v odseku 1.
Daňový úrad môže zistiť skutočnosť, že fyzická osoba alebo právnická osoba vykonáva daňové poradenstvo bez oprávnenia, na základe podnetu tretej osoby, iného orgánu verejnej moci, alebo aj vlastnou činnosťou. Aby bolo možné preveriť skutočnosti relevantné pre uloženie pokuty, explicitne sa ustanovuje právomoc daňového úradu vykonať za týmto účelom miestne zisťovanie, ktorého procesná úprava je obsiahnutá v Daňovom poriadku. Pokuta sa udeľuje v konaní, ktoré sa spravuje ustanoveniami tej istej procesnej normy – Daňového poriadku. V prípade nezaplatenia alebo čiastočného nezaplatenia sumy uloženej pokuty sa táto bude vymáhať rovnako ako daňový nedoplatok. Príjmy z pokút budú tak ako doteraz príjmom štátneho rozpočtu. ....
18.06.13 18:20
a_je_to a_je_to
Členom od: 27.02.09 Príspevky: 3,287
... to ... akože, ak budem viesť predpísanú evidenciu podľa § 70 zákona o DPH a podám z nej elektronicky priznanie DPH za klienta ako živnostník - účtovník, tak vykonávam daňové poradenstvo podľa § 3/2/d+e tohto navrhovaného zákona ? A daňový úrad v zmysle nového § 29/1/ a je povinný mi z vlastného podnetu dať zato pokutu od 100 do 10000 Eur, lebo nie som daňový poradca ? To v tejto Ficílii pod Tatrami je možné už naozaj úplne všetko ?
18.06.13 18:31
Členom od: 12.04.07 Príspevky: 16,820
aha, takze ja ako klient podla nich budem musiet vyuzivat aj sluzby danoveho poradcu ... cize uctovnik spracuje ucto ... ja papiere odovzdam danovemu poradcovi aby mohol dat dokopy danovu evidenciu a potom odoslat papiere na DU?
ved to je choreeeee!
18.06.13 18:36
Členom od: 28.03.07 Príspevky: 5,782
....Valika, nie choré, to len daňoví poradcovia majú dobrého kamaráta, čo im kšefty naháňa. Moja otázka, keďže ako účtovník nebudem môcť odosielať DP, ale niekto to spraví za mňa z hotových papierov - mám sa vzdať časti svojho aj tak mizerného príjmu?
18.06.13 18:42
Členom od: 11.04.07 Príspevky: 8,032
choré, choré, choré, slušne povedané.. tu skutočne už nič nemôže prekvapiť..
Členom od: 19.07.06 Príspevky: 8,422
alebo si mám urobiť skúšky za 330,- a nechať vydať osvedčenie za 660,-.... alebo robiť BEZODPLATNE ???
alebo si mám urobiť skúšky za 330,- a nechať vydať osvedčenie za 660,-....
... plus každoročné poplatky SKDP, povinné školenia, ....
18.06.13 18:48
Keď to rozdýcham, potom odpoviem ......zatiaľ si myslím, že ........
18.06.13 18:50
Členom od: 13.05.04 Príspevky: 2,987
Nemyslím, že bezodplatne - na úkon podania DP sa zamestnať s úväzkom 10 min/mes..
Členom od: 23.12.06 Príspevky: 54,590
Odkedy sa predpokladá účinnosť tohto zákona ?
18.06.13 18:52
18.06.13 18:56
18.06.13 18:57
Vidím to tak, že dohodári s nepravidelným príjmom boli predohrou k smerovaniu zákonov...
Členom od: 19.05.04 Príspevky: 1,337
Kto zhasína svetlo?
vrátnik VSŽ...
... ono tých predohier je asi viacej - napr. aj ten poplatok od 4.000 do 30.000 € za vydanie záväzného stanoviska FRSR - do tej spodnej hranice ponechali priestor na zárobok pre DP...
Pre zaujímavosť - v Českej republike obdobný úrad vydáva záväzné stanoviská za paušálnych 10.000 CZK... u nás ešte treba dane platiacich občanov a firmy žmýkať a žmýkať! ... ešte ma napadá jedna kacírska myšlienka - nebude náhodu FRSR platiť za záväzné stanoviská externých (spriaznených) daňových poradcov ???
18.06.13 19:40
a keď si daňové bude podávať klient "sám" ? Konateľ firmy za sro napríklad. A keď si bude sám hľadať info? A vlastne nestane sa náhodou porada nelegálnou?
18.06.13 20:08
ale sranda ako to pisu ... ze poradenstvo, vedenie evidencii a potom uz rovno podavanie priznani ... nejako mi v tom ale chyba spracovanie DP ... tak to mi uz moze uctovnicka spracovat???? a oni ho laskavo za poplatok podaju????
18.06.13 20:33
detail, ten sa upraví novelou...
18.06.13 20:35
Členom od: 29.09.04 Príspevky: 6,249
Jebe im. Nadobro. Vsetko chcu mat pod kontrolou a lobisticke skupiny sa idu posrat, len aby policajny stat fungoval.
Som rada, že som znova na Slovensku a čo už na to povedať - dovracala som sa z týchto jojovín. Ja budem ako debil nahadzovať, lepiť a niekto si zhrabne tučnú odmenu, lebo mne klient určite zníži odmenu o to, čo ho bude stáť daňový poradca.
Pokladničné bločky budú musieť vydávať aj údržbári či účtovníci
Príspevkov: 779, Posledný príspevok: 04.10.11
Milí účtovníci
Príspevkov: 43, Posledný príspevok: 05.04.11
Skúsení účtovníci poraďte pls..
Príspevkov: 0, Posledný príspevok: 30.09.10
ekonómovia-účtovníci
Príspevkov: 9, Posledný príspevok: 04.12.09
účtovníci len vysokoškoláci?
Príspevkov: 67, Posledný príspevok: 24.01.09